Local Hero

Local Hero (euskaraz Herriko Heroia) 1983ko eskoziar filma bat da. Bill Forsyth zuzendariak zuzendu zuen eta bertan Peter Riegert, Denis Lawson, Peter Capaldi, Jenny Seagrove, Jennifer Black, Fulton Mackay eta Burt Lancaster aktoreak agertzen dira. Britainiar umore fineko komedia gisako kutsu ekologista duen filma bat da.

Filma honen musika banda Dire Straits taldeko Mark Knopfler eskoziar gitarrajoleak konposatu zuen, bertako abestirik ezagunena izen bereko Going Home (Etxera Joaten) abestia izan zelarik, honek sekulako arrakasta izan zuen, eta jende askorentzat filma bera baina ezagunagoa ere bada.

 Argumentua 

Texas estatuko Houston hirian dagoen Knox Oil and Gas konpainiako jabea den Felix Happer izeneko estatubatuar petrolio jabe dirudun zaharrak (Burt Lancaster), "Mac" MacIntyre izeneko ordezkaria (Peter Riegert) Eskoziako azken muturrean erdi galdurik dagoen kostaldeko herrixka batetara bertako lursailak erosi eta petrolio-findegi bat eraikitzeko asmoz bidali du (berez, Happerrek Macen abizena eskoziarra zirudielako lanbide horretarako aukeratu zuen, halere, ironikoki, Mac hungariarren ondorengoa da).

Behin Eskoziara ailegatu eta gero, Aberdeen hirian Mac iritsi berria bertako Knox Oil and Gas enpresako Danny Oldsen (Peter Capaldi) ordezkariarekin elkartuko da.

Biak herrixkara ailegatu, negoziaketak hasi eta bertakoei lursailak erosten hasiko dira, herritarrak etekinak atera eta aberats bilakatzeko irrikiz baidaude. Betebeharra erraza izango dela dirudi. Halere, Ben Knox deitzen den eta herriko hondartzetatik zaborra jasoz bizi den agure zahar bakarti bat ezusteko oztopo bilakatuko da, hau petrolio-findegia eraikitzeko erabat garrantzitsua den hondartzaldeko lursailetan bizi eta haien jabe baita.

Harpper apika-apika bertako aurora polarrei buruzko kontakizunez eta herriko bizimoduaz erakarria sentituko da, aldiz, Danny gaztea, Marina izeneko herriko neska bitxi batetaz maiteminduko da.

Azkenean gauzak oker eta nahi ez bezala dihoazela ikusirik, Felix Happer texastar diruduna herrixkan agertuko da, honela Felix Happer eta Ben Knox zaharren arteko lehia emango delarik, hots, kapitalismoa eta ekologismoaren arteko lehia, azken unean Ben Knoxek Happerri naturaren edertasunaz hitz egin, Harpperri begiak ireki eta petrolio-findegiaren proiektua bertan behera zokoratuta geldituko delarik.

 Aktoreak 

 Peter Riegert: Mac
 Burt Lancaster: Felix Happer
 Fulton Mackay: Ben Knox
 Denis Lawson: Gordon Urquhart
 Norman Chancer: Moritz
 Peter Capaldi: Danny Oldsen
 Rikki Fulton: Geddes
 Alex Norton: Watt
 Jenny Seagrove: Marina
 Jennifer Black: Stella
 Christopher Rozycki: Victor
 Christopher Asante: Macpherson erreberendoa
 John Gordon Sinclair: Ricky
 John M. Jackson: Cal
 Dan Ammerman: Donaldson

 Tam Dean Burn: Roddy
 Luke Coulter: Baby
 Karen Douglas: Wyatt adnrea
 Kenny Ireland: Skipper
 Harlan Jordan: Fountain
 Charles Kearney: Peter
 Betty Macey: Switchboard langilea
 David Mowat: Gideon
 John Poland: Anderson
 Brian Rowan: Ace Tone
 Ann Scott-Jones: Linda Fraser
 Ian Stewart: Bulloch jauna
 Tanya Ticktin: errusiar neska
 Jonathan Watson: Jonathan
 Mark Winchester: Ace Tone

 Dave Anderson: Fraser
 Alan Clark: Ace Tone
 Alan Darby: Ace Tone
 Caroline Guthrie: Pauline
 Ray Jeffries: Andrew
 Willie Joss: Sandy
 James Kennedy: Edward
 Michele McCarel: Switchboard langilea
 Roddy Murray: Ace Tone
 Buddy Quaid: Crabbe
 Edith Ruddick: emakume zaharra
 Anne Thompson: Switchboard langilea
 Sandra Voe: Fraser andrea
 Dale Winchester: Ace Tone
 Jimmy Yuill: Iain

 Kanpo estekak 
 Local Hero filmaren IMDBko fitxa ikusgai 
 Local Hero filmaren eszena ugari bideo honetan ikusgai 
 Local Hero filmaren trailler edo aurreikuspena Youtube.com webgunean 
 Going Home abestia entzungai

Kategoria:Erresuma Batuko filmak
Kategoria:Ameriketako Estatu Batuetako filmak
Kategoria:Ingurumenari buruzko filmak
Kategoria:Eskozian girotutako filmak
Kategoria:Houstonen girotutako filmak
Kategoria:Drama filmak
Kategoria:Umorezko filmak
Kategoria:Hondartzetan girotutako filmak
Kategoria:1980ko hamarkadan girotutako filmak
Kategoria:1983ko filmak
Kategoria:Zuzendari Onenaren BAFTA saria duten filmak